OH לוון

אאוט-הפרלה לוון (בהולנדית: Oud-Heverlee Leuven), המכונה גם OH לוון או OHL, הוא מועדון כדורגל מהעיר לוון, בלגיה, המשחק בליגת העל הבלגית. המועדון נוסד בשנת 2002 על ידי מיזוג של שלושה מועדונים, צווארטה דאופלס אאוט-הפרלה (בהולנדית: FC Zwarte Duivels Oud-Heverlee), שאותו ירש המועדון באופן רשמי, דארינג קלאב לוון (Daring Club Leuven) וסטאד לוון (Stade Leuven). המועדון מארח את משחקיו באצטדיון דן דריף הממוקם בלוון ומכיל 10,020 מקומות.

 היסטוריה 
 רקע 
מועדון הכדורגל אאוט-הפרלה לוון נוסד בשנת 2002 על ידי מיזוג של שלושה מועדונים מהעיר לוון והסביבה, סטאד לוון (Stade Leuven), דארינג קלאב לוון (Daring Club Leuven) וצווארטה דאופלס אאוט-הפרלה (FC Zwarte Duivels Oud-Heverlee) מאאוט-הפרלה  הסמוכה ללוון.

סטאד לוון הוא מועדון שנוסד בשנת 1903 וקיבל את מספר הרישיון 18. הוא שיחק לסירוגין בליגות השנייה והשלישית, ואף שיחק בליגה הבכירה למשך שנה בעונת 1949/1950, אך לא הצליח להישאר שם לאורך זמן, ובעת המיזוג שיחק בליגה השלישית.

דארינג קלאב לוון הוא מועדון שנוסד ב-1945 ממיזוג של מספר מועדוני ספורט בעיר, וקיבל את מספר הרישיון 223. המועדון שיחק בליגה השנייה לזמן קצר, אך בהמשך הידרדר ובשנות ה-60 עבר לשחק בליגות המחוזיות, ובזמן המיזוג שיחק בליגה החמישית.

צווארטה דאופלס אאוט-הפרלה נוסד ב-1957, קיבל את מספר הרישיון 6142, והתקדם בהדרגה מהליגות המחוזיות עד שהגיע לליגה השלישית לפני המיזוג.

 מיזוג ועלייה לליגה השנייה (2002–2011) 
בתחילת מרץ 2002 החליטה עיריית לוון לנסות להחיות את הכדורגל בעיר, והובילה למהלך של מיזוג בין שתי הקבוצות של העיר, סטאד לוון מהליגה השלישית ודארינג קלאב לוון מהליגה החמישית, ב-11 במרץ הושג הסכם עקרוני ביניהן, אך בשל קשיים בלתי צפויים הוחלט לצרף גם את צווארטה דאופלס אאוט-הפרלה מועדון מהסביבה הקרובה של העיר ששיחק גם כן בליגה השלישית. ב-27 במרץ 2002 הוכרז רשמית על מיזוג של שלוש הקבוצות לקבוצה חדשה בשם אאוט-הפרלה לוון (בהולנדית: Oud-Heverlee Leuven) או בקיצור OHL, הקבוצה החלה את דרכה בליגה השלישית, תחת הרישיון 6142 של אאוט הפרלה ולמעשה ירשה אותה באופן רשמי, והחלה לארח את משחקיה במרכז הספורט של לוון. הצבעים שנבחרו לקבוצה הם לבן עם פסים בצבע אדום, ירוק ושחור המייצגים את שלוש הקבוצות המקוריות. בעונתה הראשונה העפילה OHL לפלייאוף העלייה לליגה השנייה אך הפסידה בגמר בדו-קרב פנדלים לאנדרכט אלאסט. שנתיים לאחר מכן בסיום עונת 2004/2005 ניצחה הקבוצה בגמר פלייאוף העלייה לאחר הארכה את ויסה והעפילה לליגת המשנה הבלגית.

בשתי עונותיה הראשונות בליגת המשנה סיימה הקבוצה במקומות ה-6 וה-5. לאחר שתי עונות בהן הייתה לוון קרובה לפלייאוף העלייה אך לא הגיעה אליו, בעונת 2007/2008 הגיעה לוון למקום השלישי והתמודדה בפלייאוף העליון, אך הפסידה בו את כל משחקיה ולא הצליחה להעפיל לליגת העל. בשתי העונות הבאות סיימה לוון את העונה הסדירה במקומות ה-9 וה-14 ולא התמודדה בפלייאוף העליון. בעונת 2010/2011 סיימה לוון את העונה הסדירה במקום הראשון בליגה, שמרה עליו בפלייאוף העליון והעפילה לראשונה בתולדותיה לליגת העל, 61 שנה מאז הפעם האחרונה שלעיר לוון הייתה נציגה בליגה הבלגית הבכירה.
 העפלה לליגת העל וחזרה לליגת המשנה (2011–2020) 

את עונת הבכורה שלה בליגה הבכירה עונת 2011/2012 סיימה לוון במקום ה-14 והצליחה לשרוד בליגה לעונה נוספת. בעונה הבאה עונת 2012/2013 סיימה הקבוצה במקום ה-10 בעונה הסדירה, העפילה לפלייאוף האירופי ואף סיימה במקום הראשון בבית שלה, אך בגמר הפלייאוף הפסידה לגנט ולא זכתה בכרטיס לליגה האירופית. את עונת 2013/2014, סיימה לוון במקום האחד לפני אחרון ושבה לליגה השנייה. שם שיחקה עונה אחת בלבד לאחר שסיימה את עונת 2014/2015 במקום השישי והעפילה מהפלייאוף העליון חזרה לליגת העל. אך לעונה אחת בודדת לאחר שבעונת החזרה שלה לליגת העל עונת 2015/2016 היא סיימה במקום האחרון ושבה לליגת המשנה.

בספטמבר 2016, נקלעה לוון לשערורייה שפורסמה באנגליה. כאשר יו"ר הקבוצה ג'ימי האוטפוט הואשם שהציע את הקבוצה כצינור שיאפשר לחברות צד שלישי לרכוש שחקנים באנגליה, האוטפוט כפר בהאשמות אך התפטר מתפקידו כיושב ראש הקבוצה. בעונה לאחר מכן הקבוצה נקלעה לקשיים כלכליים, סיימה את העונה במקום ה-6 ולא הצליחה להעפיל לליגה הבכירה. בסיום העונה נרכשה הקבוצה על ידי החברה התאילנדית קינג פאוור  שיושב הראש והמנכ"ל שלה ויצ'אי סריואדהאנהפראבה  החזיק בבעלות על לסטר סיטי מהפרמייר ליג. לוון סיימה את העונה הסדירה במקום ה-2 אך לא הצליחה להעפיל לליגה הבכירה. ביולי 2018 החליט המועדון להפסיק להשתמש ברישיון 6142 שהיה שייך במקור לצווארטה דאופלס אאוט-הפרלה ונרשם תחת רישיון מספר 18 שהיה שייך במקור לסטאד לוון במטרה לאמץ את העבר של המועדון שהיה הוותיק מבין שלושת המועדונים שייסדו את הקבוצה. ב-27 באוקטובר 2018, ויצ'אי סריואדהאנהפראבה יו"ר המועדון, נהרג בהתרסקות מסוק בו טס לאחר משחק פרמייר ליג בין לסטר סיטי שבבעלותו לווסטהאם יונייטד. הקבוצה סיימה את עונת 2018/2019 במקום ה-5 ולא העפילה לליגת העל. בעונת 2019/2020 הגיעה לוון לגמר פלייאוף העלייה לליגת העל בו התמודדה מול בירסחוט, היא הפסידה במשחק הראשון שנערך במרץ 2020, ומשחק הגומלין נדחה עקב התפרצות מגפת הקורונה. ולבסוף נקבע שישוחק באוגוסט, אך טרם שוחק הוחלט על ידי התאחדות הכדורגל הבלגית שבשל המגפה לא יהיו יורדות מליגת העל והליגה תורחב ל-18 קבוצות, כאשר גם בירסחוט וגם לוון יעפילו לליגת העל.

 חזרה לליגה הבכירה (2020–הווה) 
בעונת 2020/2021 שבה לוון להתחרות בליגה הבלגית הבכירה, וסיימה את העונה במקום ה-11 הישג אותו שחזרה גם בעונה העוקבת 2021/2022. בעונה לאחר מכן עונת 2022/2023 סיימה לוון במקום ה-10 בליגה והשוותה את שיאה מעונת 2012/2013. שיא ששחזרה הקבוצה גם בעונה לאחר מכן 2023/2024.

 ציר זמן 
ירוק מציין את הליגה הבכירה; צהוב את ליגת המשנה; אדום את הליגה השלישית.

 אצטדיון 
ממוזער|240x240 פיקסלים|אצטדיון דן דריף (לפני הרחבות היציע הראשי (מימין) ובניית יציע זהה בצד הנגדי (משמאל).)
המועדון מארח את משחקיו באצטדיון דן דריף (בהולנדית: Stadion Den Dreef) המכיל 10,020 מקומות. האצטדיון ממוקם בהפרלה, פרבר דרומי של העיר לוון. (הפרלה הוא פרבר בדרום העיר לוון בעוד אאוט-הפרלה ממנה מגיע אחד משלושת המועדונים שייסדו את המועדון הנוכחי היא עיירה נפרדת הנמצאת מספר קילומטרים דרומית ללוון.)

 סגל הקבוצה 
נכון ל-27 בספטמבר 2025

 (בהשאלה מניו יורק סיטי)
 (בהשאלה מיאנג בויז ברן)

 קישורים חיצוניים 


 (in Dutch) Official website

 הערות שוליים 

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-2002
קטגוריה:דפים עם תרגומים שלא נסקרו